**OHLÁSENIE DROBNEJ STAVBY**

V Galante dňa: Mestský úrad
 Galanta

Vec: **Ohlásenie drobnej stavby podľa § 57 Stavebného zákona v znení neskorších predpisov a § 5
 vyhlášky č. 453/2000 Z.z.**

1. Názov a sídlo stavebníka: SAMSUNG ELECTRONICS SLOVAKIA s.r.o.
 Hviezdoslavova 807, 92401 Galanta

2. Miesto stavby: Hviezdoslavova 807, 92401 Galanta
 parcela číslo: 1909/91

3.Druh a rozsah stavby ktorá sa ohlasuje:
Oddychová zóna zo spevnenými plochami a parkovou úpravou s celkovou výmerou 581,3 m2.

4. Účel ohlasovanej stavby a označenie stavby ku ktorému bude plniť doplnkovú funkciu:

Riešená zóna sa nachádza pri novovybudovanej výrobnej hale K4 v areáli spoločnosti Samsung na juhovýchodnej časti mesta Galanta. V súčasnosti je predmetná zóna nespevnená, nevyužitá. V návrhu sa uvažuje s vytvorením exteriérovej oddychovej zóny so spevnenými plochami, množstvom parkovej zelene, ľahkými drevenými altánkami s plnou strechou v rôznom kompozičnom zoskupení a príslušným exteriérovým mobiliárom (lavičky, piknikové stoly, odpadkové koše, popolníky). Oddychová zóna bude slúžiť pre zamestnoncov výrobnej haly K3 a K4 firmy Samsung Electronics Slovakia, s.r.o.

5. Jednoduchý technický popis uskutočňovania stavby:

Hlavné vstupy do zóny sú cez spevnené plochy betónovými dlažobnými kockami Premac Korzo, z juhozápadnej a severozápadnej strany, v pešej náväznosti na výrobné haly K3 a K4.
Architektonická koncepcia oddychovej zóny spočíva vo vytvorení zaujímavého hravého priestoru, vytvarovaného rôznorodým umiestnením tvarovo podobných, ale v bočnej perforácii odlišných altánkov, ktorými by sa docielila možnosť využitia exteriérovej zóny v rôznom počasí. Niektoré altánky sú viac kryté, iné zase otvorené vertikálnymi lamelami, cez ktoré voľne prúdi vzduch, či doplnené plnou priehľadnou polykarbonátovou platňou, ktorá bráni pred vetrom, ale prepúšta slnečné svetlo. Niektoré altánky majú otvárateľné steny, čím sa môže ich efektívne využitie prispôsobiť konkrétnemu stavu počasia. Altánky sú rozmiestnené v strede zóny a sú obklopené hustou zeleňou stromov a krovín. Zoskupenie altánkov vytvára malý urbanizmus s pešími korzami, námestím a zelenými átriami, na ktoré sú orientované jednotlivé otvorené strany altánkov.
Realizácia spevnených plôch by sa začala skrývkou ornice, ktorá by sa použila na spätné násypy, resp. na prípadné vytvarovanie bočných zelených valov na okraji predmetnej zóny. Betónové dlažobné kocky by sa ukladali do dlažobného lôžka zhotovenom na dvoch vrstvách zhutného štrkového lôžka rôznej frakcie. Odvodnenie spevnených plôch by bolo pomocou vyspádovania zemnej pláne v 2 az 3%-nom priečnom, resp. 0.5%-nom pozdĺžnom spáde na okolitý nespevnený terén.

6. Vlastnícke, alebo iné právo k pozemku:
Pozemok je vo vlastníctve stavebníka.

7. Stavbu bude vykonávať realizačná firma:

................................................................... ............................................................................. Pečiatka a podpis oprávnenej osoby - stavebníka

Prílohy:
1. 2x výkresová dokumentácia s obsahom:
 - C\_Zákres do katastra
 - E01\_Situácia zóny
 - E02\_Schéma rozmiestnenia mobiliáru
 - E03\_Kladačský plán dlažby

2. Doklad preukazujúci vlastnícke alebo iné právo k pozemku

3. Vyhlásenie kvalifikovanej osoby, že bude zabezpečovať vedenie uskutočňovania stavby